Legato la 2 O tla bona Lepokisi la Ditharabollo Inthaneteng moo o hlokago go tsena bjale ka leloko gore o kgone go ya sekwengmaikutlo mo karolong ya Maloko Inthaneteng. Ge o se na PIN, o tla swanela ke go ingwadišetša yona pele ga ge o ka ya sekwengmaikutlo. O ka nna wa dira se o le mo inthaneteng. Go ngwadiša gore o hwetše PIN go tla dira gore o kgone go ya tirelong ya Maloko Inthaneteng, moo o ka lekolago dikgopelo le dikholego. Dipelaelo tša maloko di ile tša lebelelwa ka nako le ka go tshepagala mo nakong yeo e lego ka tlase ga tebelelo. Maloko a ile a hlohleletšwa go romela dipelaelo tša ona Setlamong ka go šomiša aterese ya complaints@gems.gov.za. Dipelaelo tšeo di bego di fetišeditšwe Bolaoding bja Setlamo le tšona di ile tša fetišetšwa go aterese ya emeile ya dipelaelo. Dipelaelo tšeo di hweditšwego ka aterese yeo e ikgethilego di ile tša sekwasekwa e le gore go tle go bonwe dibapetšwa le mabaka ao a hlolago se, le go tšweletša le go tsenya ditsenogare. Dipego tša kgafetša kgafetša Botong ya Bahlokomedi le baswarengsetseka ba itšeng ka ga maitemogelo a dipelaelo a Setlamo di bile gona. Maloko a ka romela gape dipelaelo khanseleng ya Ditlamo tša tša Kalafo gomme Setlamo sa fetola go dipelaelo tše 220 tšeo e di hweditšego go tšwa Khanseleng mo nakong yeo e lego ka tlase ga tebelelo.